Carmen Kass

Carmen Kass (sündinud 14. septembril 1978 PaidesGetter Trumsi. Inglitiivad ja psühhedeelikumid ⟩ Supermodellina moemaailma muutnud Carmen Kass: «Mul ei ole palju sõpru. Mul on palju tutvusi» Postimees.ee / Digiajakirjad, 13.10.2025.) on eesti supermodell.  

Ta on olnud Eesti Maleliidu president (2004–2011) ja on 2026. aastast moealase veebiportaali ELLE Baltic Eesti haru peatoimetaja. 

Haridus
Carmen Kass on lõpetanud 1993. aastal Paide 3. Keskkoolis põhikooli ning õppinud 1995. aastal Paide Täiskasvanute Keskkoolis (lahkus sealt kümneklassilise haridusega) ja olnud 1998. aastal lühikest aega Estonian Business Schoolis rahvusvahelise ärijuhtimise eriala üliõpilaste nimekirjas.Carmen Kass valetas endale keskhariduse Delfi, 08.05.2004. Modellikoolitust sai Kass kõigepealt Tallinnas Sixtina mannekeenide koolis.Tiina Laanem, Romi Erlach. Kuri eesti tüdruk Carmen Kass Delfi/LP, 24.10.2000.

 Töö modellina 
14-aastase Carmeni avastas modellindusega tegelev itaallasest agent Paolo MogliaTiina Laanem, Romi Erlach. Kuri eesti tüdruk Carmen Kass Delfi/LP, 24.10.2000., kes tegi talle tööpakkumise. 

18-aastaselt kolis Kass Pariisi, kus saavutas kiiresti edu ning jõudis paljude moeajakirjade esikaanele: 
L'Officiel ja Vogue (Prantsusmaa) 1997, Elle (Austraalia), Image (Inglismaa), Madame Figaro, Numéro, Vogue (Prantsusmaa) ja Vogue (Ameerika) 1999.

2000. aastal valisid ajakiri Vogue ja telekanal VH1 ta aasta modelliks.Kes? Mis? Kus? 2002, lk 152Carmen Kass fashionmodeldirectory.com. Vaadatud 21.01.2026.

Ta on olnud korduvalt Victoria's Secreti moeetenduse tähtesineja, niinimetatud Victoria ingel, kes ühtlasi selle etenduse modellina avab ja lõpetab.Getter Trumsi. Inglitiivad ja psühhedeelikumid ⟩ Supermodellina moemaailma muutnud Carmen Kass: «Mul ei ole palju sõpru. Mul on palju tutvusi» Postimees.ee / Digiajakirjad, 13.10.2025.

Ta on teinud koostööd selliste tuntud disaineritega nagu Alberta Ferretti, Anna Sui, BCBG, Bill Blass, Calvin Klein, Chanel, Christian Dior, DKNY, Dolce & Gabbana, Gianfranco Ferré, Gianni Versace, Gucci, Jill Stuart, MaxMara, Michael Kors, Moschino, Nicole Miller, Prada, Óscar de la Renta, Ralph Lauren, Tommy Hilfiger ja Valentino. Ta on poseerinud ka maailmakuulsate brändide Calvin Klein, Chanel, Donna Karan, General Motors, Guy Laroche, Krizia ja Versace tippdisainiteoseid reklaamiva modellina.

New Yorgis töötamise ajal sai temast kahe suurima Ameerika moeajakirja, Vogue'i ja Harper's Bazaari üks sagedamini kasutatavaid modelle. Sealhulgas poseeris ta 2010. aastal ilmuma hakanud Harper's Bazaari Hispaania väljaande esiknumbri esiküljel, sama auväärne koht oli tal ajakirja 10. ja 15. tegevusaastat tähistavate juubelinumbrite (vastavalt 2020. ja 2025. aastal) esikaanel.Cassandra Piirioja. Kas Carmen Kass on kihlunud? Supermodell avaldas moeajakirjas oma suhtestaatuse ja lapse nime Kroonika/Delfi, 25.06.2025.

2009. aasta juunis poseeris ta Saksamaa ajakirjale Stern.Carmen Kass + Mario Testino in Stern 23: Let‘s Do Something Amazing! - Lexposure.net

Kass on osanik oma esimeses modelliagentuuris Baltic Models.

Töö ja esinemine meedias ja filmides
2003. aasta augustis intervjueeris Urmas Ott Kassi telesaates "Augustivalgus" (1/7)."Augustivalgus" 1/7 - Eesti Televisioon Sama aasta detsembris oli ta legendaarse USA saatejuhi Craig Kilborni külaline CBS-i meelelahutussaates "The Late Late Show".

Tal on olnud ka üksikuid filmirolle. 
 2001. aastal mängis ta Ben Stilleri komöödias "Zoolander" iseennast. 
 2002. aastal oli tal tõlgi (prof. Kaia Hiienurme) kõrvalosa mängufilmis "Welcome to America", mis rääkis eestlaste pangaröövist Los Angeleses.Carmen Kass fashionmodeldirectory.com. Vaadatud 21.01.2026. Welcome to America – Full cast and credits IMDb. Vaadatud 21.01.2026.
 2004. aastal mängis ta üht peaosa (Älist) režissöör Ilmar Taska mängufilmis "Täna öösel me ei maga".

Carmen Kassi tegelaskuju on kasutanud oma romaanis "The Princess Diaries, Volume II: Princess in the Spotlight" (2001) ameerika kirjanik Meg Cabot.Vesta Reest. "Carmen Kass jõudis raamatulukku" Kroonika/Delfi, 29.12.2002

2026. aastast töötab Kass moeajakirjast Elle Lithuania välja kasvanud veebiportaali Elle Baltic Eesti haru peatoimetajana. Veebiväljaanne ilmub inglise keeles, kuid on saadaval ka (esialgu katseliselt tehisaru tehtava) läti- ja eestikeelse tõlkega.Andre Danilo. Carmen Kass asub tööle Eestisse laieneva väljaande Elle peatoimetajana Kroonika/Delfi, 09.01.2026.

Ühiskondlik ja poliitiline tegevus

Aastatel 2004–2011 oli Carmen Kass Eesti Maleliidu president.Eesti Maleliidul uus president ja juhatus Eesti Maleliidu koduleht, 10.05.2004. 

2004. aastal astus ta erakonna Res Publica liikmeks ning kandideeris selle nimekirjas 2004. aasta Euroopa Parlamendi valimistel, kus sai valijatelt ligi 2000 häält, kuid mandaati sellega ei saanud. Mitmeks aastaks kõneainet andnud meediasündmuseks sai väidetavalt tema valimiskampaania reklaamitrikk – 2004. aasta veebruaris Eesti Vabariigi aastapäeva vastuvõtule ilmumine ja presidendipaariga kätlemine toonase riigikogu põhiseaduskomisjoni esimehe Urmas Reinsalu käevangus.Top 10 ⟩ Vale külaline, supermodell ja Meelis Kaldalu ehk presidendi vastuvõtu suurimad skandaalid läbi aastate Postimees/Elu24, 24.02.2025. 1. juulil 2011 lahkus ta erakonna Isamaa ja Res Publica Liit liikmeskonnast ning on pärast seda parteitu.Carmen Kass. Liikme ajalugu Äriregistris. Vaadatud 09.01.2026.

2008. aastal pälvis Kass auhinna Baltic Image Enhancement Award, millega tunnustati tema silmapaistvat rolli Eesti ja Balti riikide mainekujundajana rahvusvahelisel tasandil ja eriti Ameerika Ühendriikides.U.S. Baltic Foundation in Washington videos U.S. Baltic Foundation in Washington, 24.04.2008.

Temast on tehtud veebis ja muudes avalikes allikates ilmunud materjalide põhjal ingliskeelne dokumentaalfilm "Carmen Kass: The Supermodel Who Left Fashion to Fight for Her Nation" (Model Mysteries)Carmen Kass: The Supermodel Who Left Fashion to Fight for Her Nation, Model Mysteries, vaadatud 21.01.2026., kus rõhutatakse tugevalt tema kui supermodelli püüdlusi aidata kaasa Eesti rahvusvahelisele mainekujundusele.

Mängufilm DVD-l
 "Täna öösel me ei maga". Videosalvestis DVD-l (stsenaristid Jaan Tätte, Kristian Taska ja Mihkel Ulman; režissöör Ilmar Taska), Taska Film, 2004.

 Isiklikku 
Tema modellimõõdud olid 2007. aastal järgmised:
rinnaümbermõõt 86 cm,
vööümbermõõt 61 cm,
puusaümbermõõt 86 cm,
pikkus 179 cm.

Tema isa Viktor Kass (1945–2021) oli maletreener. Vanemad lahutasid abielu, kui Carmen oli väike, ning pikka aega kasvatas ema kolme last üksi. Carmeni lapsepõlv möödus Paide lähistel Mäos.Tiina Laanem, Romi Erlach. Kuri eesti tüdruk Carmen Kass Delfi/LP, 24.10.2000.

Tema õde Victoria Kass on kergejõustiklane ja modell, õepoeg Antonio Sebastian Kass on modell ja endine räpparMaiken Tiits. Klõps | Keerab elus puhta lehe? Tõsielusaate „Villa“ staar ja endine räppar Antonio Kass proovib õnne ootamatul erialal Kroonika/Delfi, 22.06.2024., õetütar Yasmyn on poplaulja.

Tema elukaaslane on Don Valetto, paaril on novembris 2024 sündinud poeg.Cassandra Piirioja. Kas Carmen Kass on kihlunud? Supermodell avaldas moeajakirjas oma suhtestaatuse ja lapse nime Kroonika/Delfi, 25.06.2025.Piltuudis ⟩ Pariisi moenädalal säranud Carmen Kassi toetasid nii elukaaslane kui ka pisipoeg Postimees/Elu24, 05.10.2025.

 Viited 

Kirjandus
 "100 silmapaistvat Eesti naist" (koostanud Martin Kivirand). Paradiis, 2017 (215 lk; ilmunud ka veebiväljaandena) 

 Välislingid 

Modellist malejuht lõi kuningad uppi Postimees.ee, 28. mai 2004
Viktoria Ladõnskaja. Carmen Kassi üheksa elu Eesti Ekspress, 4. jaanuar 2007 
Carmen Kass: Higistava spordijuhi aju kärbub Eesti Päevaleht, 27. september 2008
Katrin Pauts. "Appi! Carmen Kass läks poolalasti Berliini keskväljakule!" Õhtuleht, 13. juuni 2009
Carmen Kass to open the chess competition Mtel Masters 2009 Carmen Kass veebiportaalis Chessdom.com
Carmen Kass, success & 50 covers (sisaldab fotosid 50 rahvusvahelise moeajakirja esikaanest, kus poseerib Carmen Kass). Stellarium.ee, 24. oktoober 2015


Kategooria:Eesti modellid
Kategooria:Eesti malefunktsionäärid
Kategooria:Sündinud 1978